CELEX: 32014R1036
Language: hu
Date: 2014-09-25 00:00:00
Title: A Bizottság 1036/2014/EU végrehajtási rendelete ( 2014. szeptember 25. ) egyes áruk Kombinált Nómenklatúra szerinti besorolásáról

1.10.2014   
            
            
               HU
            
            
               Az Európai Unió Hivatalos Lapja
            
            
               L 287/6
            
         A BIZOTTSÁG 1036/2014/EU VÉGREHAJTÁSI RENDELETE
   (2014. szeptember 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. szeptember 25-én.
      
         
            a Bizottság részéről,
         
         
            az elnök nevében,
         
         Heinz ZOUREK
         
            adóügyi és vámuniós főigazgató
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Nyomtatott áramköri egység LCD-képernyőt és videólejátszó egységet magában foglaló, televíziós adás vételére alkalmas készülékbe történő beépítésre.
                  Az egység a következő, külső készülékekkel való kapcsolódást lehetővé tevő interfészekkel rendelkezik:
                  
                              —
                           
                           
                              VGA-bemenet,
                           
                        
                              —
                           
                           
                              HDMI-bemenetek (HDCP-támogatott),
                           
                        
                              —
                           
                           
                              RGB videóbemenetek (SCART-csatlakozók),
                           
                        
                              —
                           
                           
                              videókomponens-bemenet,
                           
                        
                              —
                           
                           
                              CVBS videóbe- és -kimenet,
                           
                        
                              —
                           
                           
                              audio be- és kimenet,
                           
                        
                              —
                           
                           
                              hangszóró kimenet,
                           
                        
                              —
                           
                           
                              USB-csatlakozó.
                           
                        Az egység több belső interfészt is tartalmaz, például az LCD-képernyővel való összekapcsolást szolgáló kisfeszültségű differenciális jel (LVDS) interfészt, valamint a belső áramellátást szolgáló interfészt.
                  Az egység nem tartalmaz a digitális televíziós jelek fogadására alkalmas, rádiófrekvenciás áramköröket (rádiófrekvenciás egység), középfrekvenciás áramköröket (középfrekvenciás egység) és demoduláló áramköröket (demodulációs egység) tartalmazó úgynevezett tunert.
                  Az LCD-képernyő nem része a bemutatott terméknek.
                  Az egység számos funkcióval rendelkezik, alkalmas például analóg-digitális átalakításra, videódekódolásra (pl. MPEG4), frekvenciaosztásra, audio dekódolásra, audio erősítésre, HDMI-vételre és LCD-képernyőnek történő LVDS kimeneti jeladásra.
                  A frekvenciaosztó a standard videó- vagy televíziós jeleken kívül az automatizált adatfeldolgozó (ADP) gépek számos bejövő felbontását (maximum 1 920 × 1 080 pixel) tudja átalakítani az LCD-képernyő gyári felbontására.
                  Az egység képes USB-memóriáról kép- és hanganyagot lejátszani.
               
               
                  8529 90 65
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. b) pontja, valamint a 8529, a 8529 90 és a 8529 90 65 KN-kód szövegezése határozza meg.
                  Az egység nemcsak videólejátszó funkcióval rendelkezik, hanem további funkciókat ellátó alkotórészeket is tartalmaz, például LCD-képernyőhöz LVDS-kimeneti jeladót, valamint frekvenciaosztót, amelyet (mivel számos automatizált adatfeldolgozó típusú felbontást tud feldolgozni) kimondottan LCD-képernyőt magában foglaló, televíziós adás vételére alkalmas készülékhez terveztek. Mivel az egység több alkotóelemet (funkciót) foglal magában, mint amennyit a 8521 vámtarifaszám lefed, a termék e vámtarifaszám alá, videolejátszó készülékként történő besorolása kizárt.
                  LCD-képernyő hiányában a terméknek a 8528 72 40 vámtarifaszám alá, képernyővel rendelkező televíziós adás vételére alkalmas készülékként történő besorolása kizárt.
                  A terméket ezért a 8529 90 65 KN-kód alá, a 8528 vámtarifaszám alá tartozó készülékhez használt elektronikus szerkezetként kell besorolni.